વડાપ્રધાન નરેન્દ્ર મોદીએ લોકસભામાં રાષ્ટ્રપતિ પ્રણવ મુખરજીના અભિભાષણ પર ચર્ચાનો જવાબ આપતા જ્યાં એક તરફ વિપક્ષીઓને નમ્રતા સાથે આડેહાથ લીધા તો બીજી તરફ પોતાનામાં રહેલી પ્રતિભાના જોરે વિકાસની કરવાની વાતો પણ કરી. મોદીએ કહ્યું કે ચીન હવે વૃદ્ધ થઇ રહ્યું છે અને ભારત જવાન. આપણે કેટલા ભાગ્યશાળી છીએ. આપણે એ યુગમાં જીવીએ છીએ, એ સંસદમાં બેઠા છીએ, જ્યારે હિન્દુસ્તાન વિશ્વનો સૌથી યુવાન દેશ છે.